open-index/open-wikipedia-markdown huggingface dataset:
Yue-Kong Pao

**Yue-Kong Pao** 包玉剛 (), ofte kalla «Sir Y.K. Pao» eller berre «Y.K.», var grunnleggjar av World-Wide Shipping Group i Hongkong. I løpet av tjue år, frå det første skipet som vart skaffa i 1955, vart dette det desidert største shippingkompaniet i verda med over 20 millionar DWT (dødvekttonn). Ved å føresjå shippingkrisa i slutten av 1970-åra klarte han å kvitta seg av overkapasitet og selje unna den gjelda som knytte seg til skipa han selde, og spreidde interessene sine, særleg ved å kjøpa seg opp til ein kontrollerande aksjesandel i The Hongkong and Kowloon Wharf and Godown Company Limited, no kjent som Wharf (Holdings) og seinare Wheelock Marden. Han fekk store interesser i eigedomsmarknaden i Hongkong, shippingterminalane i byen, varesal, ferjer og trikkar.

Han hadde utmerka samband til politiske leiarar og vart viseformann for komiteen som byrja å førebu den nye lovgivinga i Hongkong for perioden etter 1997. 

## Kjelder

**Denne artikkelen bygger på «[[:nb:Yue-Kong Pao|Yue-Kong Pao]]» frå ,  den 18. juli 2020.*
Kolossalorden

**Kolossalorden** er ein arkitektonisk søyleorden med søyler eller pilastrar som strekkjer seg over to eller fleire etasjar, ofte i heile høgda til fasaden. Søyler i vanleg etasjehøgd kan flankera vindaugs- eller døropningar i kvar etasje mellom kolossalsøyler eller -pilastrar. Kolossalordenen kan gjera bruk av alle dei klassiske søyleordenane; dorisk, jonisk, korintisk osb. Systemet kom i bruk i renessansen, og eit tidleg døme er kyrkja Sant'Andrea i Mantova av Alberti, påbyrja i 1472. Michelangelo brukte kolossalsøyler i fasadane på Capitol i Roma, oppført frå 1564 til 1568. Kolossalordenen var særleg utbreidd i manierismen og barokken og blei teke opp igjen i historismen.

## Kjelder

**Denne artikkelen bygger på «[[:nb:Kolossalorden|Kolossalorden]]» frå ,  den 19. juli 2020.*  
 
## Litteratur

* Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Modellhest

Ein **modellhest** er ein modell av ein hest på same måte som modelljernbaner eller modellbilar. Dei er oftast i miniatyr, men skalaen varierer. Skilnaden mellom leikehestar og modellhestar er at modellhestar er tenkte å etterlikna røyndomen. Materiale varierer, i dag er ulike typar plaste vanleg, og i tillegg bruker ein framleis porselen. Modellhestar er ein hobby som er vanleg i USA. Han er òg stor i Tyskland og Storbritannia.

## Kjelder

**Denne artikkelen bygger på «[[:sv:Modellhäst|Modellhäst]]» frå ,  den 19. juli 2020.*  
 
## Bakgrunnsstoff

* Svenska Modellhästföreningen (arkivert nettstad)
Ana Dulce Félix

**Ana Dulce Ferreira Félix** () er ein portugisisk langdistanseløpar frå Guimarães som i 2012 vart europameister på 10&nbsp;000 meter og i 2016 vann EM-sølv på same distansen.

## Aktiv
Félix sigra i milløpet under europameisterskapen 2012 i Helsinki framom favoritten Joanne Pavey. Fire år seinare sette Félix personleg rekord på 10&nbsp;000 meter med 31.19,0 då ho sprang inn til sølvmedalje i EM 2016 i Amsterdam, fire sekund føre bronsemedaljør Karoline Grøvdal.

Félix har elles utmerkt seg meir som terrengløpar enn baneløpar. Perioden 2010-13 sikra ho seg to individuelle VM-sølv og to individuelle VM-bronsar. Åra 2008, 2009 og 2010 vann Portugal og Félix gull i lagtevlinga i terrengløps-VM.   

### Medaljar og plasseringar i internasjonale meisterskap
*VM 2009 i Berlin: Nr 13 på 10&nbsp;000 m – 31.30,9
*EM 2010 i Barcelona: Nr 9 på 10&nbsp;000 m – 33.12,9
*VM 2011 i Daegu: Nr 8 på 10&nbsp;000 m – 31.37,0
*EM 2012 i Helsinki: Gullmedalje på 10&nbsp;000 m – 31.44,7, framom Joanne Pavey (31.49,0)
*VM 2013 i Moskva: Nr 13 på 10&nbsp;000 m – 32.36,7
*EM 2014 i Zürich: Nr 12 på 10&nbsp;000 m – 32.35,9
*VM 2015 i Beijing: Nr 19 på 10&nbsp;000 m – 32.26,0
*EM 2016 i Amsterdam: Sølvmedalje på10&nbsp;000 m – 31.19,0, bakom Yasemin Can (31.12,8)
*OL 2016 i Rio de Janeiro: Nr 16 i maraton – 2.30.39

## Kjelder

**Denne artikkelen bygger på «[[:en:Ana Dulce Félix|Ana Dulce Félix]]» frå ,  den 19. juli 2020.*
Rampinryttaren

**Rampinryttaren** er ein gresk ryttarstatue og eit av dei fremste døma på attisk kunst frå den arkaiske tida i Hellas. Han er datert til rundt 550 f.Kr. 
Statuen er utført i marmor og har spor av svart og raud måling.

Statuen har fått namn av at det kjende Rampinhovudet i Louvre i Paris viste seg å tilhøyra statuen. Hovudet blei funne ved Akropolis i Aten i 1877 og kjøpt av kunstsamlaren Georges Rampin. Han stilte det ut ved Verdsutstillinga i Paris i 1878 og skjenka hovudet til Louvre i 1896. Delar av kroppen til ryttaren og hesten blei funne ti år etter hovudet i ei grøft fylt med statuar som var blitt øydelagde under den persiske erobringa av Aten i 480 f.Kr. under Persarkrigane. Hovudet blei først samført med statuen i 1936 av arkeologen Humphry Payne.

Rampinryttaren er utstilt ved Akropolismuseet i Aten. Hovudet er ei gipsavstøyping. Det opphavlege hovudet er utstilt i Louvre saman med ei avstøyping av resten av statuen.

Ryttaren har mange eigenskapar knytte til den typiske arkaiske kouros-figuren, ein ung naken mann, men har fleire asymmetriske eigenskapar som bryt med desse konvensjonane.

## Kjelder

**Denne artikkelen bygger på «[[:sv:Rampinryttaren|Rampinryttaren]]» frå , og «[[:en:Rampin Rider|Rampin Rider]]» frå  den 19. juli 2020.*  
 

## Bakgrunnsstoff
*Nettside om hovudet ved louvre.fr (engelsk)
Baug

**Baug** (av norrønt baugr = bøygd eller ringforma kant, del av ein ring, boge (jf. Baufil)) vert i dag helst forstått som den fremste delen av eit skip eller ein båt. På store handelsskip vil dette tyda frå det punktet der den parallelle delen av lasteområdet byrjar å smalna av inn mot forstamnen.

Antonymet til *baugen* er akteren.

## Typar

Det finst fleire typar baugar. Av desse finn ein mellom andre: 


File:Bow-straight bow.svg|Rettstamn-baug
File:Bow-plumb bow.svg|Loddbaug
File:Bow-raked bow.svg|Hellande boge
File:Bow-curved bow.svg|Utsvinga boge
File:Bow-clipper bow.svg|Klipperboge
File:Bow-bulbous bow.svg|Bulb-baug
File:Bow-inverted bow.svg|Invertert baug
File:Bow-ram bow.svg|Vedderbaug


## Betalingsmiddel
Baug vart i tidlegare tider brukt om ringforma ting og gjerne sett i samband med fordums betalingsmiddel i gull og sølv, som gjerne var forma som ringar eller spiralar som vart brote av (såkalte *baugabrot*) og brukt som betalingsmiddel. Ein kan difor òg kalla baug ei tidleg form for pengar.

## Sjå òg

* Styrbord
* Babord
* Akter
* Skipskonstruksjon

## Kjelder

**Denne artikkelen bygger på «[[:nb:Baug|Baug]]» frå ,  den 19. juli 2020.*
Worldscale

**Worldscale** er eit felles system for fraktrater for lasta til ein oljetankar. Worldscale vart skipa i november 1952 av London Tanker Brokers’ Panel etter førespurnad frå British Petroleum og Shell for å få ein gjennomsnittleg totaltkostnad på frakt av olje frå ei hamn til ei anna ved hjelp av skip. Resultatet vart ein stor tabell. 

Den same skalaen vert nytta i dag, men vart slått saman med American Tanker Rate Schedule (ATRS) i 1969. I 2002 omfatta tabellen gjennomsnittskostnaden for 320&nbsp;000 reiser med forskjellige kombinasjonar av ei last og ei utløpshamn til fem laster og ti utløpshamner. Worldscale vert produsert av Worldscale Association (NYC) Inc. for Amerika og Worldscale Association (London) Ltd. for resten av verda. Frakta for eit gjeve skip og reise vert normalt uttrykkt i prosent av den publiserte raten og er meint å reflektere etterspurnaden på fraktmarknaden på tida då prisen vart fastsett. 

## Kjelder

**Denne artikkelen bygger på «[[:en:Worldscale|Worldscale]]» frå ,  den 19. juli 2020.* 
*** oppgav desse kjeldene:* 
*
*

 

## Bakgrunnsstoff
*Worldscale Association
Akter

**Akter** eller **atter** er eit namn på den bakre delen på eit skip, attanfor tvers, det vil seia alt som er bak midtskips. Ordet kjem frå nederlandsk på same måte som ei rekkje andre skipsuttrykk som vart teke opp i norsk språk medan Nederland var ein til dominerande handels- og sjøfartsnasjon i vår del av verda på 1600-talet.

Antonymet til *akter* er forut, og til sjølve akterenden eller akterspeilet er antonymet baugen.

*Akterstamn* er sambandet akterut mellom dei to sidene av eit fartøy med spiss akterende. På småbåtar er akterstamnen som regel ein litt krum, profilert planke av eik, som hudplankane er spikra eller skrudd til. 

Retninga midt akterover mot eit bestemt punkt vert kalla *akterstevning*.

## Sjå òg

* Baug
* Styrbord
* Babord
* Skipskonstruksjon

## Kjelder

**Denne artikkelen bygger på «[[:nb:Akter|Akter]]» frå ,  den 19. juli 2020.*
Pigg

**Pigg** eller **skarp** er eit ord som vert brukt om dei spisse romma under dekk i endane på eit fartøy. Er rommet heilt framme på fartøyet vert det kalla ein *forpigg* og ligg mellom baugen og kollisjonsskottet. Som regel vert dette brukt som ein vasstank, då kalla forpiggtank, men på seglbåtar er det gjerne nytta som lugarar for overnatting. Er det heilt akter på eit fartøy vert det kalla ein *akterpigg* eller *akterskarp*. 

Ordet kjem av det engelske ordet *peak* for spiss eller topp.

## Kjelder

**Denne artikkelen bygger på «[[:nb:Pigg|Pigg]]» frå ,  den 19. juli 2020.*
NM i friidrett 2004

**Noregsmeisterskapen i friidrett 2004,** hovudmeisterskapen, vart avvikla i Florø dagane 6.–8. august 2004 med Florø Turn- og Idrettsforening som arrangør.

Kongepokalane vart tildelt diskoskastaren Grete Etholm og spjutkastaren Andreas Thorkildsen.

## Menn
### 100 m





### 200 m





### 400 m





### 800 m





### 1500 m





### 5&nbsp;000 m





### 10&nbsp;000 m





### 110 meter hekk





### 400 m hekk





### 3&nbsp;000 m hinder





### Høgdehopp





### Stavhopp





### Lengdehopp





### Tresteghopp





### Kulestøyt





### Diskoskast





### Sleggjekast





### Spjutkast





## Kvinner
### 100 meter





### 200 m





### 400 m





### 800 m





### 1500 m





### 5&nbsp;000 m





### 10&nbsp;000 m





### 100 meter hekk





### 400 m hekk





### 3&nbsp;000 m hinder





### Høgdehopp





### Stavhopp





### Lengdehopp





### Tresteghopp





### Kulestøyt





### Diskoskast





### Sleggjekast





### Spjutkast




## Kjelder

**Denne artikkelen bygger på «[[:nb:NM i friidrett 2004|NM i friidrett 2004]]» frå ,  den 19. juli 2020.*
Dixie

**Dixie**, *Land of Dixie* eller *Dixieland*, er kallenamn på sørstatane i USA, særleg statane som tilhøyrde Sørstatskonføderasjonen. 

Opphavet til namnet er uklart. Det er blitt forklart som avleidd frå fransk *dix*, ‘ti’, etter ein 10-dollarsetel gjeven ut i Louisiana tidleg på 1800-talet som blei brukt i sørstatane. Han hadde den franske teksten *Dix* (*ti*) på baksida. Det kan også vera avleidd frå namnet til Jeremiah Dixon, som saman med Charles Mason målte og teikna opp Mason-Dixon-linja som skilde slavestatar frå frie statar. 

## I bruk
* Songen Dixie eller «I Wish I Was in Dixie» var ein av fleire uoffisielle nasjonalsongar for Sørstatskonføderasjonen.
* Jazzsjangeren Dixieland
* Countrypopgruppa Dixie Chicks
* Delstaten Alabama er blitt kalla «The Heart of Dixie»
* Songen «The Night They Drove Old Dixie Down» med The Band

## Kjelder


**Denne artikkelen bygger på «[[:en:Dixie|Dixie]]» frå , og «[[:nb:|Dixie]]» frå  den 19. juli 2020.*
Great Plains

**Great Plains** («Dei store slettene») er eit stort område med prærie og steppe som ligg aust for Rocky Mountains i USA, Canada og Mexico.

Området dekkjer delar av dei amerikanske delstatane Colorado, Kansas, Montana, Nebraska, New Mexico, Nord-Dakota, Oklahoma, Sør-Dakota, Texas og Wyoming, og dei kanadiske provinsane Alberta, Manitoba og Saskatchewan. 

I Canada er nemninga *prærie* meir utbreidd, og regionen er gjerne kjend som dei kanadiske præriane eller berre «præriane».

## Kjelder

**Denne artikkelen bygger på «[[:nb:Great Plains|Great Plains]]» frå ,  den 19. juli 2020.*
Drukning

**Drukning** er svikt i andinga som skjer som følgje av at munn og nase kjem under vatn eller ei anna væske. Drukning kan føra til død, sjukdom eller ikkje ha nokon langvarig konsekvens.

## Kjelder

## Bakgrunnsstoff
* Norsk Helseinformatikk om drukning
OGAE Second Chance Contest 2008

**OGAE Second Chance Contest 2008** (**OGAE SCC 2008**) var den tjueandre gongen OGAE Second Chance Contest vart arrangert. Tevlinga vart halden i Stockholm i Sverige, etter at Sverige vann tevlinga i 2007, med songen «Cara Mia» av Måns Zelmerlöw.

For å kunne deltake i OGAE Second Chance Contest 2008, måtte ein ha delteke i ein av dei nasjonale finalane i Eurovision Song Contest 2008; men om eit bidrag hadde vunne ein nasjonal finale, kunne ikkje bidraget deltake i OGAE Second Chance Contest.

Tjueein land deltok i tevlinga. Belgia, Finland, Litauen og Russland returnerte til tevlinga. Nederland og Ukraina, som deltok i 2007, deltok ikkje i 2008-utgåva av OGAE Second Chance Contest.

Sverige vann OGAE Second Chance Contest for tolvte gong, med songen «Empty Room» av Sanna Nielsen.

## Bidraga

## Sjå òg
* Eurovision Song Contest 2008
* Junior Eurovision Song Contest 2008

## Referansar

## Kjelder

**Denne artikkelen bygger på «[[:en:OGAE Second Chance Contest 2008|OGAE Second Chance Contest 2008]]» frå ,  den 16. juli 2020.*
Akterkastell

Eit **akterkastell** er ein høg skanse bak mesanmasta og over akterspegelen på store seglskip, som karakkar, karavellar, gallionar og galeasar. Det husar vanlegvis kapteinslugaren, kanskje nokre ekstra lugarar og er krona med eit poopdekk, som på manovarar gav ei høg plattform som ein kunne skyte mot andre skip frå. Det var òg ein forsvarsplass om skipet vart borda. Det er vanlegare med ein forkastell, men denne er vanlegvis mykje mindre. 

Etter kvart som seglskipa utvikla seg, vart akterkastellet erstatta med kvarterdekk, som gjekk heile vegen fram til hovudmasta. 

## Kjelder

**Denne artikkelen bygger på «[[:en:Aftercastle|Aftercastle]]» frå ,  den 19. juli 2020.* 
*** oppgav desse kjeldene:*
Anders Holte

**Anders Nikolai Holte** () var ein norsk los som gjorde pionerarbeid innan kystnavigasjon. I 1890-åra utvikla han ein navigasjonsmetode som gjorde det mogeleg å segle om natta langs norskekysten. Dette gjorde at det var mogeleg for Richard With å segle i kontinuerleg rutefart. Metoden hans bestod i å notere tid og stad for alle kursendringar. Då skipet seinare kom inn i ein tåkebanke kunne Holte følgje sine eigne observasjonar og føre skipet trygt fram. 

Holte var i 1892 kaptein for Haalogalands Dampskibsselskab og vart disponent i same selskapet frå 1903 til 1911. Holte var kystlos for Vesteraalske Dampskibsselskab frå 1911 til 1932.

Holte fekk Kongens fortenstmedalje i 1930. En bauta til minne om den driftige losen vart reist i Harstad sentrum i 1980.

## Kjelder
Akterutsegle

**Akterutsegle** er eit omgrep som tyder å segle frå. Det kan verte nytta om eit skip som blir passert av eit anna eller eit skip som vert fråsegla av ein konvoi. Det vert òg nytta når eit skip har segla frå ein sjømann som ikkje har nådd fram til avgang. 

I daglegtalen er det eit omgrep nytta om å bli uaktuell, til dømes at ein ikkje har følgd med på utviklinga innan eit område, som eit føretak som ikkje lenger kan konkurrere innan ein bransje fordi dei ikkje har utvikla ny teknologi. 

## Kjelder
Anders Johanssøn

**Anders Jakob Johanssøn** (), med kallenamnet **Ulabrand**, var ein norsk los. I 1837 vart han tilsett som los ved stasjonen Ula i Vestfold. Han vart tidleg kjend for dei mange bergingsdådane sine og vart ein legendarisk person. Han skal ha fått tilnamnet sitt då han borda ein brigg frå Stokke i eit kraftig uvêr i Melsomvik i 1860. 

Han omkom på sjøen saman med sonen og ein losgut under ein hauststorm i Oslofjorden den 29. november 1881. I 1932 vart det sett opp eit monument over han, laga av Hans Holmen, i Ula. 

## Kjelder

*
Anduve

**Anduve** er eit omgrep som vert nytta på skip når det nærmar seg land for å få landkjenning og slik få vite kvar ein er. Vanlegvis vil ein si å «gjere land». 

Omgrepet kjem frå det nederlandske *aandoen*, som tyder «å gjere», og må ikkje forvekslast med andøve, som har norrønt opphav. 

## Kjelder

*Anduve i Bokmålsordboka
*
Andøve

**Andøve** er eit maritimt omgrep som vert nytta om å halde ein båt roleg på ein stad mot vind og straum utan fortøying. Dette kan til dømes vere ein fiskeplass der båten vart halde i ro ved hjelp av årer eller motor og eit landemerke. 

Ordet kjem frå det norrøne *andøfa* og må ikkje forvekslast med anduve, som er eit ord av nederlandsk opphav for landkjenning. 

## Kjelder

*«Andøve» i Nynorskordboka
Cabincruiser

**Cabincruiser** er ein moderne motorbåt som gjev overnattingshøve for ei mindre mengd personar. Ein cabincruiser kan ha fleire lugarar og har vanlegvis stor uteplass. Styreposisjonen er ofte lukka i eige styrehus eller lugar open mot akter Dei fleste cabincruiserar har innanbordsmotor og eit halplanande eller planande undervassskrog. Dette gjer det mogleg å oppnå høgare fart. Det er mange ulike variantar av denne båttypen over heile verda.

## Kjelder

**Denne artikkelen bygger på «[[:nb:Cabincruiser|Cabincruiser]]» frå ,  den 19. juli 2020.*
Anette Olsen

**Anette Sofie Olsen** () er ei norsk forretningskvinne, som er eineeigar av reiarlaget Fred. Olsen & Co.

## Familie
Anette Sofie Olsen er dotter av skipsreiaren Fred. Olsen og Kristin Olsen, fødd Åsnes. Ho tilhøyrer slekta Olsen frå Hvitsten og er tippoldebarn av Petter Olsen (1821–1899), som grunnla det som etterkvart vart reiarlaget Fred. Olsen & Co.

## Karriere
Olsen er utdanna BA i *Business Organization* frå Heriot-Watt University i Edinburgh og MBA frå University of San Francisco.

Ho er i dag eineeigarav selskapet Fred. Olsen & Co. og er administrerande direktør i sjøfartskonserna Bonheur og Ganger Rolf. Ho er styreleiar i Fred Olsen Energy, First Olsen Ltd, Timex Corporation, Norges Handels og Sjøfartstidende og nestleiar i styret i Dagens Næringsliv, i tillegg til ei rekkje andre styrerollar. Ho er òg medlem av Rådet i Norges Rederiforbund og i Det Norske Veritas. Ho var nummer 30 på tidsskriftet *Kapital* si oversikt over Noregs hundre mektigaste kvinner i 2008.

## Kjelder

**Denne artikkelen bygger på «[[:nb:Anette Olsen|Anette Olsen]]» frå ,  den 19. juli 2020.*
Skipstypen barde

Ein **barde** var eit kraftig krigsskip i vikingtida med ein jarnkledd stamn, som kan ha vore nytta som ein slags rambukk mot fiendtlege skip. 

I følgje soga om Olav Tryggvason hadde Eirik jarl ein særs stor barde, kalla Jarnbarden, som han brukte i viking og i slaget ved Svolder. 

Ordet kjem frå det norrøne ordet *barð* som tyder skjegg eller brem, og syner til den spesielle stamnen. Dette er det same opphavet som bardar hos bardekvalar. 

## Kjelder

*Vikingskip på Avaldsnes.info
Derval O’Rourke

**Derval O’Rourke** () er ein irsk tidlegare friidrettsutøvar frå Cork som spesaliserte seg i hekkeløp. Ho vann sølv på 100 meter hekk i europameisterskapane 2006 og 2010.

## Aktiv
O'Rourke overraska og vann 60 meter hekk ved innandørs-VM 2006 i Moskva. Ho forbetra den irske rekorden to gongar, sist i finalen til 7,84 sekund, og la sterke løparar som Spanias Glory Alozie og svenske Susanna Kallur bak seg. I juli same året flytta ho den irske rekorden 100 meter hekk til 12,85 sekund. Under europameisterskapen 2006 forbetra ho rekorden til 12,72 då ho tok ein sølvmedalje, slått av Susanna Kallur og jamt med tyske Kirsten Bolm. 

I den neste europameisterskapen, i Barcelona i 2010, gjorde O’Rourke sitt livs beste løp. Med tida 12,65 sette ho landsrekord og sikra seg ein ny sølvmedalje, to hundredels sekund etter vinnaren.

### Medaljar og plasseringar i internasjonale meisterskap
*OL 2004 i Aten: Utslått i forsøket (13,46=nr 29)
*VM 2005 i Helsinki: Utslått i semifinalane (13,23=nr 20)
*EM 2006 i Göteborg: Sølvmedalje – 12,72, bak Susanna Kallur (12,59) og delt med Kirsten Bolm 
*VM 2007 i Osaka: Utslått i semifinalane (12,98=nr 16)
*OL 2008 i Beijing: Utslått i forsøket (13,28=nr 28)
*VM 2009 i Berlin: Nr 4 – 12,67
*EM 2010 i Barcelona: Sølvmedalje – 12,65, bakom Nevin Yanıt (12,63)
*VM 2011 i Daegu: Nr 24
*OL 2012 i London: Utslått i semifinalane (12,91=nr 14)

## Kjelder

**Denne artikkelen bygger på «[[:en:Derval O’Rourke|Derval O’Rourke]]» frå ,  den 20. juli 2020.*
Çatalca

**Çatalca** er ein by og eit distrikt i den tyrkiske provinsen İstanbul. Han ligg nordaust for Silivri og nordvest for Büyükçekmece.

## Kjelder


**Denne artikkelen bygger på «[[:nb:Çatalca|Çatalca]]» frå ,  den 20. juli 2020.*
Ekstrem ultrafiolett stråling

**Ekstrem ultrafiolett stråling** (engelsk *Extreme ultraviolet*, **EUV** eller **XUV**) er ultrafiolett elektromagnetisk stråling med høg energi, med bølgjelengd på mellom 124&nbsp;nm og 10&nbsp;nm. Ifølgje Planck–Einstein-likninga har ho dermed foton med energi frå 10&nbsp;eV opp til 124&nbsp;eV (tilsvarande høvesvis 124&nbsp;nm og 10&nbsp;nm). Solkoronaen dannar ekstrem ultrafiolett stråling naturleg. Ein kan også laga strålinga ved hjelp av plasma og synkrotrone lyskjelder. Sidan ultrafiolett stråling type C (UVC) går til 100&nbsp;nm, er det noko overlapp mellom dei to typane.
## Kjelder

**Denne artikkelen bygger på «[[:en:Extreme ultraviolet|Extreme ultraviolet]]» frå ,  den 20. juli 2020.*
Tournado av Tangerine Dream

***Tournado*** er det åttande konsertalbumet til det tyske electronicabanet Tangerine Dream og det 56. albumet deira totalt, utgjeve i september 1997. Det er det første konsertalbumet deira utan nye komposisjonar. 

Albumet kom ut berre nokre veker etter vårturneen deira i Europa. Konsertopptaket vart gjort i Zabrze (tidlegare Hindenburg) i Polen den 23. april 1997. Musikken på albumet var henta frå albuma *[[Rockoon]]*, *[[220 Volt Live]]*, *[[Turn of the Tides]]*, *[[Tyranny of Beauty]]*, *[[Goblins' Club]]* og *[[Oasis av Tangerine Dream|Oasis]]*, alle frå 1990-åra. 

Tittelen er eit ordspel på «Tour» og «Tornado». 
			
## Mottaking
Dave Connolly frå AllMusic gav albumet fire av fem stjerner og sa at albumet «kan vere den beste staden å starte» for dei som måtte vere interessert i musikken til Tangerine Dream i 1990-åra.

## Innhald

## Medverkande
; Tangerine Dream
* Edgar Froese - klaverinstrument
* Jerome Froese - klaverinstrument
* Zlatko Perica - elektrisk gitar
;Gjestemusikarar
* Emil Hachfeld - elektroniske trommer

## Kjelder

**Denne artikkelen bygger på «[[:en:Tournado av Tangerine Dream|Tournado av Tangerine Dream]]» frå ,  den 20. juli 2020.* 
*** oppgav desse kjeldene:*
TimeSquare – Dream Mixes II

***TimeSquare – Dream Mixes II*** er det 57. albumet til det tyske electronicabandet Tangerine Dream og det andre av *Dream Mixes* på sitt eige selskap etter *[[The Dream Mixes]]* (1995). Albumet består av remiksar av tidlegare spor, inkludert ein remiks frå eit spor på Dream Mixes One. Dette albumet kom ut att på ny i 2007 som *TD - DM 2:1*, ei blanding av spor frå dette albumet og *Dream Mixes One*.

## Innhald

## Kjelder

**Denne artikkelen bygger på «[[:en:TimeSquare – Dream Mixes II|TimeSquare – Dream Mixes II]]» frå ,  den 20. juli 2020.* 
*** oppgav desse kjeldene:*
Hannele

**Hannele** er eit kvinnenamn danna som ei tysk diminutivsform av Hanna. Dette igjen stammar frå det hebraiske namnet Channa, som tyder 'nåde' eller 'behag'.

31. desember 2014 var det totalt 4&nbsp;122 kvinner oppførte i Sverige med namnet Hannele, med 516 som hadde det som tiltalenamn.

Hannele har hatt svensk namnedag den 5. januar sidan 1986. Den finlandssvenske namnedagen er 21. juli.

## Kjende namneberarar
*Hannele Huovi (f. 1949), finsk forfattar
*Hannele Pokka (f. 1952), finsk politikar
*Hannele Yki-Järvinen (f. 1956),  finsk  medisinsk forskar
*Hannele Norrström (f. 1983), svensk barnebokforfattar

## Anna
**Hanneles Himmelfahrt* er eit skodespel av Gerhart Hauptmann

## Kjelder


**Denne artikkelen bygger på «[[:sv:Hannele|Hannele]]» frå ,  den 20. juli 2020.*
The Keep av Tangerine Dream

***The Keep*** er det 23. filmmusikkalbumet til det tyske electronicabandet Tangerine Dream og det 58. albumet deira totalt. Det inneheld musikk for filmen *[[filmen The Keep|The Keep]]* frå 1983, men kom først ut som ei avgrensa CD-plate, berre 150 eksemplar totalt, som vart selt på ein konsert av gruppa i Storbritannia i 1997. Virgin annonserte like etter at albumet kom til å bli tilgjengeleg for ei generell utgjeving tidleg i 1998, men på grunn av juridiske problem med filmstudioet, vart dette stoppa. I 1999 selte Tangerine Dream 300 eksemplar av albumsamlinga *Millennium Booster* med *The Keep* som ein del av samlinga. Denne utgåva hadde eit anna plateomslag. 

«Puer Natus Est Nobis» er ei julemesse komponert av Thomas Tallis kring 1554. Fleire av spora på albumet vart ikkje nytta i sjølve filmen. 

Ei nyinnspelt utgåve av «The Challenger's Arrival» vart gjeve ut på albumet *Tangerine Dream Plays Tangerine Dream* i 2006, og i 2007 kom «Ancient Powerplant» ut på *Ocean Waves Collection*, som var mogeleg å laste ned frå nettsida til Tangerine Dream.

Ei urban myte finst om at *The Keep* vart gjeven ut på vinyl i 1984. Fleire Tangerine Dream-fans har fortalt soger der dei har sett plata i butikken, men ikkje hadde råd til å kjøpe ho der og då, og då dei kom attende for å få tak i plata, var ho borte. Albumet kom ikkje ut på vinyl før i 2013. 

## Innhald

## Medverkande
* Edgar Froese– gitar, vocoderstemme, klaverinstrument
* Christopher Franke– ekstra klaverinstrument
* Johannes Schmoelling– ekstra klaverinstrument og trommemaskin

**Andre medverkande**
* Bob Badamy– musikalsk oversyn
* Michael Mann– leiande produsent
* Jerome Froese– master

## Kjelder

**Denne artikkelen bygger på «[[:en:The Keep (Tangerine Dream album)|The Keep (Tangerine Dream album)]]» frå ,  den 20. juli 2020.*
Viltpassasje

**Faunapassasje** eller **viltpassasje** er ein konstruksjon laga for at dyr skal kunna passera trygt forbi ein annan menneskeskapt konstruksjon. Det kan til dømes vera ein overgang eller undergang, og kan ha andre namn som miljøovergang, viltovergang, viltkorridor og økodukt.

Slike passasjar kan vera: 
* fisketrapper (fisk)
* betongrøyr under vegar (froskar og padder, revar, grevlingar)
* bruer over udyrka mark (hjort)
* bruer eller viaduktar som er minst 12 m breie og fører «naturen» over veg, kanal eller bane (storvilt)

## Kjelder

**Delar av denne artikkelen bygger på «[[:da:Faunapassage|Faunapassage]]» frå ,  den 20. juli 2020.*  
 
## Bakgrunnsstoff
Alan Jackson (fleirtyding)

**[[Alan Jackson]]** kan visa til
*Songaren Alan Jackson (f. 1958), amerikansk køntrisongar og låtskrivar
*Fotballspelaren Alan Jackson (f. 1938), engelsk fotballspelar
*Diktaren Alan Jackson (f. 1938), skotsk diktar
*Syklisten Alan Jackson, britisk syklist

## Rollefigurar
*Rollefiguren Alan Jackson i *[[EastEnders]]*
*Rollefiguren Alan Jackson i *[[The Sarah Jane Adventures]]*

## Sjå også
*Allan Jackson
*Al Jackson
Messier 41

**Messier 41**, **M41** eller **NGC 2287** er ein open stjernehop i stjernebiletet Den store hunden som ligg cirka 4 grader sør for Sirius. Med det blotte auget ser ein hopen som ein lysflekk. Mange av stjernene kan ein sjå i kikkert, men ettersom hopen dekker meir enn 1/2 grad synest han best i vidvinkelokular. Hopen blei oppdaga før 1654 av Giovanni Battista Hodierna, men kan ha vore kjend allereie for Aristoteles kring 325 f.Kr.

Stjernehopen er rundt 190 millioner år gammal.

## Kjelder

**Denne artikkelen bygger på «[[:sv:Messier 41|Messier 41]]» frå ,  den 20. juli 2020.*  



 

## Bakgrunnsstoff

* Messier 41, SEDS Messier pages
* NightSkyInfo.com – M41
* M41 Hires LRGB CCD Image
OGAE Second Chance Contest 2007

**OGAE Second Chance Contest 2007** (**OGAE SCC 2007**) var den tjuefyrste gongen OGAE Second Chance Contest vart arrangert. Tevlinga vart halden i Ljubljana i Slovenia, etter at Slovenia vann tevlinga i 2006, med songen «Mandoline» av Saša Lendero.

For å kunne deltake i OGAE Second Chance Contest 2007, måtte ein ha delteke i ein av dei nasjonale finalane i Eurovision Song Contest 2007; men om eit bidrag hadde vunne ein nasjonal finale, kunne ikkje bidraget deltake i OGAE Second Chance Contest.

Tjue land deltok i tevlinga. Opprinneleg skulle tjueto land deltake i tevlinga, deriblant Finland og Moldova i Eurovision Song Contest. Moldova vart tvungen til å trekkje seg frå tevlinga, sidan opptak frå deira nasjonale finale ikkje var tilgjengeleg. Finland vart diskvalifisert frå tevlinga, etter at OGAE Finland vart utvist frå OGAE 17. september 2007. Dimed kunne ikkje deira bidrag deltake i tevlinga. Serbia deltok for fyrste gong som sjølvstendig nasjon i OGAE Second Chance Contest, medan Estland, Frankrike og Spania returnerte til tevlinga. Belgia og Serbia og Montenegro, som deltok i 2006, deltok ikkje i 2007-utgåva av OGAE Second Chance Contest.

Sverige vann OGAE Second Chance Contest for ellevte gong, med songen «Cara Mia» av Måns Zelmerlöw.

## Bidrag

## Sjå òg
* Eurovision Song Contest 2007
* Junior Eurovision Song Contest 2007

## Kjelder

**Denne artikkelen bygger på «[[:en:OGAE Second Chance Contest 2007|OGAE Second Chance Contest 2007]]» frå ,  den 20. juli 2020.*
Oasis av Tangerine Dream

***Oasis*** er det 55. albumet totalt og det 22. filmmusikkalbumet til det tyske electronicabandet Tangerine Dream, utgjeve i 1997 på TDI, bandet sitt eige selskap. 

Musikken var laga for ein video med landskapsbilete av det sørvestlege USA kalla *Oasis*. Denne kom ut på VHS nokre månader før albumet før. Musikken er hovudsakleg rytmisk og sequencer-driven.
 
Albumet kom ut på ny i 1998 med bonussporet «Chia Maroon», som verken var i videoen eller på den første CD-utgåva. I mars 2009 kom albumet ut på ny med eit anna plateomslag. 

## Innhald

## Medverkande
*Edgar Froese
*Jerome Froese

## Kjelder
Eggebalansering

**Eggebalansering** er ein skikk som går ut på å plassera egg på høgkant. Han er kjend frå kinesisk kultur, og er også blitt spreidd til USA.

Sjølv om den ovale forma til egg gjer dei vanskeleg å setja på høgkant, har eggeskal vanlegvis fleire irregulære felt som gjer at ein kan setja dei opp utan større problem. Folketru i samband med kinesisk nyttårfeiring, drakebåtfeiringa duanwu og vårjamdøgn knyter eggebalansering til krafter frå månen eller sola, men ein kan utføra eggebalansering kva tid som helst.

## Historie

Eggebalansering er blitt knytt til lichun, perioden i den kinesiske kalenderen som markerer byrjinga på våren () den 4. eller 5. februar når sola har lengdegradskoordinatane 315°. Denne dagen balanserte ein ferske egg på den breie enden. 

I Taiwan har skikken tidvis vore knytt til drakebåtfeiringa duanwu i staden, på den femte dagen i den femte månaden av det kinesiske året.

### USA
Ein artikkel i bladet *[[bladet Life|Life]]* frå 1945 rapporterte om *an egg-balancing craze* i Chungking (den dåverande hovudstaden i Kina) under lichun det året. Denne artikkelen og liknande rapportar førte til ei liknande eggbalanseringsdille i USA, men halden på vårjamdøgn ved den vestlege byrjinga av  våren i staden. Ideen om at egg er lettare å balansera denne dagen er sidan blei eit amerikansk vandresoge, og ein har tidvis halde eggebalanseringsarrangement denne dagen. I 1976 byrja kunstnaren Donna Henes frå New York å organisera eggebalanseringsseremoniar med det erklærte målet om å oppnå fred i verda og internasjonal harmoni. Dette blei til årlege hendingar i New York.

## Andre metodar
Ein kan gjera det lettare å balansera eit egg (eller juksa) ved å strø salt på overflata ein har tenkt å balansera egg på. Saltkrystalla gjer flata meir ujamn, slik at egget kan balansera mellom krystallar. Når egget står stødig kan ein blåsa bort resten av saltet, slik at metoden blir vanskeleg å merka.

Columbi egg er ei soge som går ut på at Christofer Columbus skal ha kome på ein enkel måte til å få eit egg til å balansera på: Ved å banka det i bordet.

## Kjelder

**Denne artikkelen bygger på «[[:en:Egg balancing|Egg balancing]]» frå ,  den 20. juli 2020.*
Friesland (fleirtyding)

**Friesland** kan visa til
*Det historiske området Friesland
*Provinsen Friesland i Nederland
*Landkreis Friesland, eit distrikt i Tyskland
*Skipet «Friesland»
Georgiarar

**Georgiarar** (georgisk ქართველები, kartvelebi) er ei folkegruppe frå Sør-Kaukasus med georgisk som morsmål. Dei har eit kjerneområde i Georgia, der dei i dag utgjer rundt 84 prosent av folkesetnaden med litt over 4 millionar menneske.

## Kjelder

**Denne artikkelen bygger på «[[:en:Georgians|Georgians]]» frå ,  den 20. juli 2020.*  

## Bakgrunnsstoff
*Eastmond, Anthony (2010), Royal Imagery in Medieval Georgia, Penn State Press
*Suny, R. G. (1994), The Making of the Georgian Nation, Indiana University Press
*Lang, D. M. (1966), The Georgians, Thames & Hudson
*Rayfield, D. (2013), Edge of Empires: A History of Georgia, Reaktion Books
*Rapp, S. H. Jr. (2016) The Sasanian World Through Georgian Eyes, Caucasia and the Iranian Commonwealth in Late Antique Georgian Literature, Sam Houston State University, USA, Routledge
*Toumanoff, C. (1963) Studies in Christian Caucasian History, Georgetown University Press
Columbi egg

**Columbi egg** viser til ei enkel, men inspirert løysing på eit innvikla problem. Det har namn etter ei soge der Christofer Columbus skal ha banka eit egg i bordet slik at det blei ståande utan å falla. Uttrykket er òg nytta i diskusjonar om kreativitet.

## Bakgrunn
Opphavet til forteljinga er truleg eldre enn Columbus, og finst i ei bok av den italienske arkitekten og kunsthistorkaren Giorgio Vasari. Ifølgje Vasari skal den unge arkitekten Filippo Brunelleschi ha designa ein uvanleg stor og tung kuppel for Santa Maria del Fiore, domkyrkja i Firenze. Styresmaktene bad om å få sjå modellen hans, men han nekta, og føreslo i staden at dersom ein ville vurdera intellektet til ein mann, la han få eit egg til å stå oppreist på eit flatt bord av marmor. Den som kunne gjera det burde få byggja *cupola* (kuppelen). Dei andre arkitektane freista, men gav opp. Då skal Brunelleschi ha knust egget litt i den eine enden slik at det stod oppreist. Då dei andre arkitektane såg dette sa dei at det var noko dei òg kunne klart. Brunelleschi skal då ha svart «Ja, men de gjorde det ikkje!», og føydde til at dei òg hadde kunna oppføra kuppelen om dei hadde sett teikningane hans.

Då katedralen til sist vart bygd hadde kuppelen form som den eine halvparten av eit egg, noko flatare på toppen.

Uttrykket har òg utvikla seg til å ha ei tilknyting til Christofer Columbus, og fått namn etter dette. Denne versjonen kan ha opphav hjå den italienske historikaren og reisande Girolamo Benzoni og hans *Historia del Mondo Nuovo*, utgjeve i 1565: I eit selskap i 1493 hos kardinal Mendoza der Columbus deltok, var det fleire som meinte at han ikkje hadde utretta nokon stor bragd ved å oppdaga Den nye verda, for det var ei oppdaging som var leikande lett og som mang ein annan kunne ha gjort. Han oppfordra då dei som var tilstades til å få eit egg til å stå på høgkant. Då ingen av dei utfordra fekk det til, banka han egget litt flatt i eine enden, og fekk egget til å stå. Poenget er at sjølv om ideen var enkel, var det likevel eit spørsmål om å koma på han.

I Sør-Amerika finst historia i ein litt annan versjon: Colombus kakka ikkje på egget, men sette det ned i ein liten haug av salt.

Anekdoten er nærskyld med historia om den gordiske knuten.

## Kjelder

**Denne artikkelen bygger på «[[:nb:Columbi egg|Columbi egg]]» frå ,  den 20. juli 2020.*  

## Litteratur

* Baldwin, James (1903): ''Columbus and the egg''.
Ambient Monkeys

***Ambient Monkeys***, med undertittelen *Dream Folder #1 At Crimson's Train Lodge «Myopia World»*, er det 59. albumet og det 25. studioalbumet til den tyske electronicagruppa Tangerine Dream.

## Bakgrunn
Like før Tangerine Dream gjekk på scenen under konsertar i Europa i 1997, kunne publikum høyre roleg musikk med lydar av natur, dyr og miljø over. I følgje plateheftet var det «etterspurnad frå publikum etter denne ambient-musikken før konsertane» som gjorde at det vart gjeve ut på plate som *Ambient Monkeys* på TDI. Dei første utgåvene av plata vart selde i samband med konsertane deira i Storbritannia i november 1997. Den første versjonen av plata kom med sporet «Largo (from Xerxes)». 

I juni 1998 kom albumet ut på ny med nytt plateomslag, utan «Largo (from Xerxes)», som ein del av plateboksen *Dream Dice*, og seinare òg som ei separat plate. I 1999 kom *Ambient Monkeys* nok ein gong ut med nytt plateomslag, og det same skjedde ein fjerde gong i 2009.

## Innhald

## Medverkande
*Jerome Froese - komponist og artist
*Edgar Froese - komponist og artist

;Andre
Gisela Kloetzer - spelte på originalutgåva av «Largo (From Xerxes)» frå albumet *[[Tyranny of Beauty]]* i 1995. 

## Kjelder

**Denne artikkelen bygger på «[[:en:Ambient Monkeys|Ambient Monkeys]]» frå ,  den 20. juli 2020.* 
*** oppgav desse kjeldene:*
Der Meteor

***Der Meteor*** er det 60. albumet til den tyske electronicagruppa Tangerine Dream. Det kom ut i 1997. 

*Der Meteor* var den første og einaste utgjevinga av ti planlagde science fiction-lydbøker for barn på tysk. CD-plata kom ut utan katalognummer, og ei offisiell utgjeving vart utsett til ein seinare dato. Heile prosjektet vart skrinlagd og det har ikkje kome ut andre utgjevingar i serien. 
 
Soga på denne plata fortel om korleis Jim og Pablo øydelegg ein meteor som gjer at menneske og dyr oppfører seg rart. Teksten var skriven av dataassistenten til Tangerine Dream, Peter Liendl, medan bandet laga korte musikalske klipp. Ideen kom frå *[[Rumpelstiltskin av Tangerine Dream|Rumpelstiltskin]]*-prosjektet i 1992. *Der Meteor* inneheld ingen reine musikkspor og materialet til bandet vert berre brukt som bakgrunnsmusikk eller mellommusikk. 
 
Noko av musikken kom ut på albumet *[[Light Flux]]* i 2017. 

## Innhald

## Medverkande
*Edgar Froese - synthesizer, gitar

## Kjelder

**Denne artikkelen bygger på «[[:en:Der Meteor|Der Meteor]]» frå ,  den 20. juli 2020.* 
*** oppgav desse kjeldene:*
The Hollywood Years Vol. 1

***The Hollywood Years Vol. 1*** er det 62. albumet og det 26. studioalbumet til det tyske electronicabandet Tangerine Dream, gjeve ut i juni 1998. 

Det var den første plata i det som skulle bli ein lengre serie kalla «The Hollywood Years» med musikk som var til overs etter innspelingane til Tangerine Dreams sidan 1992. Det vart berre to plater i serien.
 
Tangerine Dream skreiv mykje musikk til filmar gjenom åra. Noko av musikken vart aldri nytta, medan noko kom med i suksessrike filmar, utan å kome ut på noko album. Denne og Vol. 2 i serien inneheld musikk komponert av Edgar Froese og sonen Jerome Froese. Songtitlane referer ikkje til titlar i filmane dei vart skrivne for. 

Materialet på denne plata består berre av spor som ikkje var gjeve ut tidlegare, med unntak av «Goldhunter», som er ein remiks av «Craving For Cardomon» frå *Ça Va - Ça Marche - Ça Ira Encore*, og «Law Paradiso», som er identisk til «One Fine Day In Siberia» frå soloalbumet til Edgar Froese kalla *[[Beyond the Storm]]*.
*The Hollywood Years Vol. 1* kom ut på ny i 1999 med nytt plateomslag, og igjen med nytt omslag i 2009. 

## Innhald

## Medverkande
* Edgar Froese - komponist og musikar
* Jerome Froese - komponist og musikar, lydteknikar

## Kjelder
Solvern

**Solvern** er middel og utstyr ein kan bruka til vern mot plagsamt eller skadeleg sollys. Dette kan ha form som ein skjerm som stoppar eller demper lyset, eller eit påført stoff som absorberer eller reflekterer lyset.

Solvern kan vera del av eller utstyr i bygningar (brise-soleil, gardin, skodder, persienner), anlegg (parasoll, pergola, solsegl) eller køyretøy (solfilm, solskjerm). Personleg utstyr kan vera hovudplagg, parasoll, solbriller og klede, medan middel ein påfører huda kan vera solkrem, solspray og thanaka.

Solvern kan vera viktig for å unngå overoppvarming, bleiking av fargar eller å bli solbrent. Solvern kan også verna mot utivkling av hudkreft.

## Kjelder
The Hollywood Years Vol. 2

***The Hollywood Years Vol. 2*** er det 63. albumet og det 27. studioalbumet til det tyske electronicabandet Tangerine Dream, gjeve ut i juni 1998. 

Det var den andre plata i det som skulle bli ein lengre serie kalla «The Hollywood Years» med musikk som var til overs etter innspelingane til Tangerine Dreams sidan 1992. Det vart berre to plater i serien.
 
Tangerine Dream skreiv mykje musikk til filmar gjennom åra. Noko av musikken vart aldri nytta, medan noko kom med i suksessrike filmar, utan å kome ut på noko album. Denne og Vol. 1 i serien inneheld musikk komponert av Edgar Froese og sonen Jerome Froese. Songtitlane referer ikkje til titlar i filmane dei vart skrivne for. 

Materialet på denne plata består av spor som tidlegare ikkje var utgjevne, med unntak av «City Monk», som er utgjeven som «Ulan-Ude» på filmmusikkalbumet *[[Transsiberia av Tangerine Dream|Transsiberia]]*, og «Token from Birdland» som finst som ein tungt remiksa versjon med same tittel på *[[Ambient Monkeys]]*.
 
Sporet «Riding the Lizard Overland» er i røynda musikken under rulleteksten til filmen *Red Heat* frå 1986. Filmmusikken til denne filmen er aldri gjeven ut, sjølv om Tangerine Dream annonserte sommaren 1997 at albumet skulle kome ut på deira eige selskap, TDI, tidleg i 1998. 
 			
«Rose of Babylon» er ein av få spor av Tangerine Dream med vokal. Teksten var skriven og sungen av Vicki McClure, kjend som songaren av den olympiske hymnen for sommar-OL i 1984 i Los Angeles. 

Albumet kom ut på ny i 1999 og 2009, begge gongane med nye plateomslag. 

## Innhald

## Medverkande
* Edgar Froese - komponist og musikar
* Jerome Froese - komponist og musikar

;Andre medverkande
*Vicki McClure - vokal på «Rose of Babylon». 

## Kjelder
Transsiberia av Tangerine Dream

***Transsiberia*** er det 64. albumet og det 23. filmmusikkalbumet til det tyske electronicabandet Tangerine Dream, gjeve ut i juni 1998. 

## Bakgrunn
Sommaren 1997 byrja Edgar Froese og sonen Jerome Froese ei «rar musikalsk og geografisk reise» då dei komponerte musikken for den eksperimentelle svartkvitfilmen *Transsiberia* om ei reise på den kjende transsibirske jernbanen frå Moskva til Vladivostok. Det er ukjend om filmen nokon gong kom ut offisielt.
 
Albumet inneheld originale komposisjonar, utanom «The Golden Horn», som i røynda er ein remiks av sporet «Turning Off the Wheel» frå albumet *[[Optical Race]]* (1988), og «Ulan-Ude», som kom ut på albumet *[[The Hollywood Years Vol. 2]]* under tittelen «City Monk».

## Nyutgjevingar
Berre eitt år etter albumet kom ut i juni 1998, kom det ut på ny med nytt plateomslag. 

I januar 2007 vart albumet tilgjengeleg for nedlasting frå nettbutikken til Tangerine Dream. Medan alle komposisjonane på originalplata var tilskriven både Edgar Froese og Jerome Froese, var alle spora oppførte som berre komponerte av Edgar Froese på den nedlastbare grafikken.
 
I mars 2009 kom albumet ut på ny med nytt design igjen og i september kom albumet ut som ein del av plateboksen *The Electronic Journey*.

## Innhald

## Medverkande
* Edgar Froese - komponist og musikar
* Jerome Froese - musikar

## Kjelder
Valentine Wheels

***Valentine Wheels*** er det 65. albumet og det niande konsertalbumet til det tyske electronicabandet Tangerine Dream. Albumet vart spelt inn i november 1997 under den første halvdelen av konserten deira i Shepherds Bush i London. Albumet vart opphavleg berre tilgjengeleg via Internett. Året etter kom albumet ut offisielt for butikksal. Dette var det siste albumet deira med gitaristen Zlatko Perica. 

## Innhald

## Medverkande
; Tangerine Dream
* Edgar Froese - klaverinstrument
* Jerome Froese - klaverinstrument
* Zlatko Perica - gitar
;Gjestemusikar
* Emil Hachfeld - perkusjon 

## Kjelder

**Denne artikkelen bygger på «[[:en:Valentine Wheels|Valentine Wheels]]» frå ,  den 21. juli 2020.* 
*** oppgav desse kjeldene:*
What a Blast

***What a Blast*** er det 67. albumet og det 24. filmmusikkalbumet til det tyske electronicabandet Tangerine Dream.

Albumet inneheld musikk for ein film om nedriving av bygningar, og følgjer trenden til Tangerine Dream om videoar med eit spesifikt tema, som på *[[Canyon Dreams]]* (1987) og *[[Oasis av Tangerine Dream|Oasis]]* (1997). Albumet inneheld ni spor i ganske forskjellig stil og stemning. Til å vere musikk for ein film om eksploderande bygningar, så er musikken roleg og melodisk.
 
To av spora på albumet, «TimeSquare» og «Jungle Journey» er remiksar av spor frå høvesvis albuma *[[TimeSquare – Dream Mixes II]]* (1997) og *[[Turn of the Tides]]* (1994).
 
Det amerikanske selskapet Miramar gav ut albumet med tittelen *Architecture In Motion* og eit heilt anna plateomslag. Denne mangla òg opningssporet «Stoneyard».
 
I mars 2009 kom albumet ut på ny med nytt plateomslag. 
			
## Innhald

## Medverkande
; Tangerine Dream
* Edgar Froese - klaverinstrument
* Jerome Froese - klaverinstrument

## Kjelder
Sohoman

***Sohoman*** er det 66. albumet og det 10. konsertalbumet til det tyske electronicabandet Tangerine Dream.

Albumet var det første i den såkalla *Tangerine Dream Classics Editions* som selskapet til bandet, TDI, gav ut i 1999. Denne serien bestod av gamle konsertopptak og inkludert ytterlegare to album til etter dette.
 
Kort tid etter studioalbumet *[[White Eagle]]* kom ut i 1982, la Tangerine Dream ut på turné i Australia. *Sohoman* består av den første delen av ein konsert i Sydney den 22. februar 1982. Den andre delen av konserten er så langt ikkje gjeve ut. Denne var tidlegare tilgjengeleg som piratkopiplate kalla *Leprous Appearance On Wednesday* frå 1984. Samanlikningar mellom dette piratopptaket og *Sohoman* syner at dei har omarbeidd opptaka i studio med ekstra lydar og akkordar. 
 
«Convention of the 24» og «White Eagle» er versjonar av spor frå albumet *White Eagle* (1982). «Logos» er eit utdrag frå ein lang komposisjon spelt på den europeiske turneen seinare det året og som kom ut på albumet *[[Logos Live]]* (1982). «Ayers Majestic» og «Bondi Parade» har ikkje blitt gjeve ut før *Sohoman*. Begge spora har ein særs rytmisk struktur og er typisk for konsertane til Tangerine Dream i 1981 og 1982. 
 
I 2001 kom albumet ut på ny med eit litt anna plateomslag der det siste sporet, «Bondy Parade», var blitt omdøypt «Bondi Parade».
			
## Innhald

## Medverkande
; Tangerine Dream
* Edgar Froese - klaverinstrument
* Chris Franke - klaverinstrument
* Johannes Schmoelling - klaverinstrument

## Kjelder
Ashia Hansen

**Ashia Hansen**, opphavleg **Ashia Nana Koramdina**, () er ein britisk tidlegare friidrettsutøvar som i 2002 vart europameister i tresteghopp.

## Aktiv
Hansen tok steget opp i verdseliten i tresteghopp i 1996-sesongen då ho med 14,49 meter enda på fjerdeplassen under OL i Atlanta. I 1997 vart ho nummer to i hall-VM med 14,70 m, bak russiske Inna Lasovskaja, og nummer fem med 14,49 m ved verdsmeisterskapen i Aten.

Våren 1998 hoppa Hansen 15,16 meter i hall-EM og sigra med ein margin på 40 centimeter til toaren i tevlinga, verdsmeister Šárka Kašpárková frå Tsjekkia. Også i hall-VM 1999 vann Hansen tresteghopp, då med 15,02 meter som best. 

Etter å ha vorte nummer 11 i OL 2000 og nummer 7 i VM 2001, kom Hansen i 2002 tilbake i verdstoppen. Med 14,71 m tok ho andreplassen i hall-EM bakom Tereza Marinova frå Bulgaria. Deretter sigra Hansen i samveldeleikane 2002 med eit hopp på 14,86 meter, 4 centimeter lengre enn det Françoise Mbango Etone frå Kamerun oppnådde. Under europameisterskapen i München fekk Hansen hjelp av god medvind då ho landa på 15,00 m og sikra seg EM-gullet i sjette og siste omgang.

Ved hall-VM 2003 vann Hansen nok ein gullmedalje. Med 15,01 m slo ho Françoise Mbango Etone med 14 cm.

### Medaljar og plasseringar i internasjonale meisterskap
*EM 1994 i Helsinki: Utslått i kvalifiseringa (13,45 m=nr 15)
*VM 1995 i Göteborg: Utslått i kvalifiseringa (13,61 m=nr 21)
*OL 1996 i Atlanta: Nr 4 – 14,49 m
*VM 1997 i Aten: Nr 5 – 14,49 m
*VM 1999 i Sevilla: Nr 12 – 13,39 m
*OL 2000 i Sydney: Nr 11 – 13,44 m
*VM 2001 i Edmonton: Nr 7 – 14,10 m
*EM 2002 i München: Gullmedalje – 15,00 m, framom Heli Koivula (14,83 m)

## Kjelder

**Denne artikkelen bygger på «[[:en:Ashia Hansen|Ashia Hansen]]» frå ,  den 21. juli 2020.*